**פרוטוקול ישיבת הנהלה כלכלית מס' 02.20 מיום 22.1.2020**

**ישיבה משותפת עם ועד ההנהלה והנהלת הקהילה**

1. הוצג אומדן תכנית 2019, ואושר תקציב 2020 של הקהילה. בתוך אישור זה כלולות שלוש החלטות לאישור האספה – שינוי בחישובי מס האיזון, שינוי בגובה רצפת התשלום לתרופות כרוניות ושינוי בסבסוד ביטוחי הבריאות.
2. הוצגה ואושרה רשימת מקורות ושימושים.
3. הוצגה, הוסברה ואושרה תכנית ההשקעות בקהילה בכ-650,000 ₪.
4. הוצג אומדן 2019 של העסקים, ואושר התקציב ל-2020.
5. אושרה רשימת המקורות והשימושים, וממנה מתחייבות שתי החלטות לאישור האספה: דחיית תשלום שני מיליון ₪ מחלוקת פירות הרווחים, כשעל חלוקת המיליון השלישי יוחלט בסוף הקיץ, ושינוי החלטה בדבר פרישת התשלומים והתקבולים בהסדרי האיזון גב אל גב.
6. אושרה תכנית ההשקעות בעסקים (קרוב ל-8.5 מיליון ₪, תוך פירוט ההשקעות שביצוען עדיין בבדיקה.

כל אלה עוברים לדיון ולאישור באספה קרובה.